ນະທີ່ນີ້, ທ່ານນາງເຈືອງທິມາຍ ໄດ້ຢັ້ງຢືນວ່າ: ພັກ, ລັດ ຍາມໃດກໍຮັບຮູ້, ຕີລາຄາສູງບັນດາການປະກອບສ່ວນຂອງສະມາຄົມພຸດທະສາສະໜາຫວຽດນາມ ໃນການສ້າງສາ, ພັດທະນາປະເທດຊາດ; ສ້າງເງື່ອນໄຂ ເພື່ອໃຫ້ພຸດທະສາສະໜາສືບຕໍ່ພັດທະນາ, ຮ່ວມເດີນທາງກັບຊາດ, ສ້າງນ້ຳໃຈສາມັກຄີ, ແຜ່ຂະຫຍາຍເຖິງ ພະສົງສຳມະເນນ, ພຸດທະສາສະນິກກະຊົນທັງໝົດ. ຫົວໜ້າຄະນະຂົນຂວາຍປະຊາຊົນສູນກາງ ເຈືອງທິມາຍ ມີຄວາມປາດຖະໜາວ່າ ດ້ວຍຖານະຄວາມຮັບຜິດຊອບຂອງຕົນ, ພະມະຫາອາຈານ ຈະສືບຕໍ່ນຳພາສະມາຄົມພຸດທະສາສະໜາຫວຽດນາມ ມີຄວາມສາມັກຄີ ແລະ ເປັນເອກະພາບ; ຊີ້ນຳນຳພາ ພະສົງສຳມະເນນ, ພຸດທະສາສະນິກກະຊົນ ປະຕິບັດການເຄື່ອນໄຫວຕາມທິດນຳ “ທຳມະ - ຊົນຊາດ - ສັງຄົມນິຍົມ”
ພະມະຫາອາຈານ ທິກໂຝເຕ້ວ ຢັ້ງຢືນວ່າ ຈະສືບຕໍ່ຂົນຂວາຍບັນດາ ພະສົງສຳມະເນນ, ພຸດທະສາສະນິກກະຊົນ ປະຕິບັດແຜນນະໂຍບາຍຂອງພັກ, ນະໂຍບາຍ, ກົດໝາຍຂອງລັດ ເປັນຢ່າງດີ; ຕັ້ງໜ້າເຂົ້າຮ່ວມບັນດາບັ້ນຂົນຂວາຍ, ບັນດາຂະບວນການແຂ່ງຂັນຮັກຊາດ, ປະກອບສ່ວນເຂົ້າໃນການພັດທະນາລວມຂອງທົ່ວສັງຄົມ.
(ແຫຼ່ງຄັດຈາກ VOV)